INADMISIBIL! Cine conduce învăţământul 
românesc. Incultură şi incompetenţă la ISMB 


- alianuarie 2024 o 412.520 


O adresă oficială, primită ieri de Fundaţia Ion Gavrilă Ogoranu din partea 


Inspectoratului Şcolar al Municipiului Bucureşti (ISMB), oferă o 
perspectivă jalnică asupra inculturii şi incompetenţei ce domneşte în nişte 
instituţii care au pretenţia să coordoneze sistemul de educaţie din 


România. 


Documentul, purtând — firesc — şi antetul Ministerului Educaţiei, ar fi 
trebuit să constituie un răspuns la o petiție înaintată de Fundaţia Ogoranu 
către ISMB, la 24.01.2024, ca urmare a interzicerii, în toate unităţile de 
învățământ din Bucureşti, a activităţilor dedicate memoriei Rezistenței 
anticomuniste, realizate de acest ONG, sub nefondata acuzaţie de 
“extremism de dreapta”. Informând ISMB cu privire la adevărul despre 
aceste activităţi fără reproş din partea vreunui factor în drept, Fundaţia 


noastră cerea ca ISMB să revină asupra deciziei. 


Răspunsul ISMB, pe care îl anexez prezentului articol, este unul ieşit din 
comun. Nici nu ştii ce este mai acut în acest document semnat de 
inspectorul şcolar general Vlad Florentin Drinceanu şi inspectorul şcolar 
Elena Ştefan: prostia, incompetenţa, laşitatea sau reaua credinţă. 


Dar să începem “analiza pe text”. 


Din capul locului, inspectorul Drinceanu se adresează, nici mai 


mult nici mai puţin: „Către Domnul Ion Gavrilă Ogoranu”!!! 


Consternat, am intrat pe site-ul ISMB, pentru a consulta CV-ul acestui 
inspector. Nu l-am găsit. Şi, cercetând mass-media, am văzut că lipsa de 
pe site-ul ISMB a acestui document a mai fost semnalată de ziarişti. Cred 
că ar fi fost relevant, deoarece e de văzut ce experienţă în învățământ are 
un om care, chiar profesor de matematică fiind, nu ştie, în anul 2024, cine 
a fost Ion Gavrilă Ogoranu: de departe cea mai cunoscută personalitate a 
Rezistenței armate anticomuniste din România, autor a 10 cărţi publicate 
după 1990, menţionat de multe ori în Raportul Comisiei Prezidenţiale 
pentru Condamnarea Comunismului, dar și în numeroase studii, lucrări, 
filme documentare, ba chiar şi în manualele şcolare de Istorie. 

Puținele informaţii despre acest domn Drinceanu le-am găsit tot prin 
presă: este consilier local la Primăria Sectorului 4, anterior fiind consilier 
al însuşi primarului PSD-ist Daniel Băluţă. În mod clar, face parte din 
gruparea acestui edil care a manifestat un servilism greţos faţă de 
agresivitatea Institutului Wiesel, Băluţă fiind principalul factor de 
presiune care a dus la schimbarea numelui Liceului “Mircea Vulcănescu”. 
Vlad Drinceanu a mai fost şi antreprenor de pompe funebre. Dacă nu ar fi 
fost de plâns, mi-aş fi permis să râd, gândindu-mă că de aici se trage 
predilecţia sa de a se adresa, fără intermedieri, unor persoane defuncte, ca 
în cazul răspunsului oficial despre care vorbim. 

Oricum, cred că se cuvenea ca, într-o asemenea situaţie, factorii de decizie 
din ISMB să fi făcut o minimă informare despre Fundaţia Ion Gavrilă 
Ogoranu şi Asociaţia Gogu Puiu şi Haiducii Dobrogei, incriminate public 
drept extremiste în adresa prin care le-a interzis accesul în liceele 
Capitalei. Așa ar fi aflat, poate, şi cine a fost Ogoranu. Dar mai ales, ar fi 
ştiut că acesta nu mai poate primi răspunsuri de la instituţiile statului 
român, decât la cimitirul satului Galtiu... (Nu pot să nu-mi imaginez cum 


ar fi început răspunsul în cazul în care şi celălalt ONG s-ar fi adresat 


ISMB: „Către Domnii Haiduci ai Dobrogei!”) 

În privinţa inspectorului şcolar Elena Ştefan, nu am găsit pe internet 
nimic altceva decât că este inspector şcolar în cadrul ISMB şi câteva 
declaraţii de avere. Probabil că proeminenţa profilului său profesional se 
reflectă în austeritatea a ceea ce ar fi trebuit să fie răspunsul oficial al 
ISMB. 

În cele trei (3) rânduri şi un cuvânt (cred că e cel mai scurt răspuns oficial 
din istoria ISMB şi nu numai!), fostul patron de pompe funebre Drinceanu 
nu doar că nu ne răspunde nimic, dar — în cel mai laş mod posibil — 
aruncă mortul în ograda Instituţiei Prefectului — Municipiul Bucureşti. 

“ Având în vedere solicitarea dumneavoastră, înregistrată la Inspectoratul 
Şcolar al Municipiului Bucureşti cu Nr. 1669 / 25.01.2024, vă comunicăm 
faptul că, pentru obţinerea informaţiilor solicitate, este necesar să vă 
adresaţi Instituţiei Prefectului — Municipiului Bucureşti.” Scurt, dar nu la 
obiect! 

Nedumerirea mă duce cu gândul la o veche şi necuviincioasă zicere 
românească: ce are învățământul cu prefectura? Deja simţim cum intrăm 
în lumea lui Caragiale! 

Din răspunsul zgârcit al ISMB ar trebui să înţelegem că ei au scris ceea ce 
au scris despre noi, interzicându-ne accesul în școli, pentru că aşa le-a 
spus prefectul. Inspectorul Drinceanu crede că, aruncând pisica moartă 
peste gardul prefecturii, scapă de orice răspundere, inclusiv penală, deşi a 
afectat grav imaginea a două ONG-uri, a unor oameni care muncesc, 
dedicându-şi timpul şi energia, cel mai adesea voluntar, pentru a contribui 
la educarea tinerelor generaţii în spiritul iubirii de patrie, demnităţii 
naţionale şi conştiinţei civice. Ei bine, ar trebui să ştie că nu-i aşa. 

Felul cum ISMB tratează o problemă gravă, precum cea de faţă, arată cum 
funcţionează instituţiile în statul român. Ceea ce m-a dus cu gândul la 
greutăţile întâmpinate de Ion Gavrilă Ogoranu, căruia i-au trebuit mai 
bine de şase ani, după înfiinţarea CNSAS, în 1999, pentru a avea acces, cu 
ţârâita, la dosarele Securităţii privitoare la grupul său de rezistenţă, 
evident, ţinute la secret de vigilentul SRI. A fost nevoie de un imens 
scandal mediatic, pentru ca autorităţile să dea posibilitatea bătrânului 
luptător să realizeze atât de necesara cercetare a arhivelor referitoare la 
Rezistenţa armată din Munii Făgăraşului. Oricum, ultima parte a 
dosarului său de Securitate, de după capturarea sa, nu a mai apucat să îl 


vadă niciodată. 


Dialogul dorit de noi cu ISMB se curmă în mod absurd. Tot ce ne rămâne 
de făcut este să ne întrebăm: cum e posibil aşa ceva din partea unei 
instituţii cu pretenţii, care ar trebui să se afle la cel mai înalt nivel cultural, 
ştiinţific şi pedagogic. Şi asta în capitala unei ţări membre UE? Aceşti 
oameni coordonează învățământul românesc?! Ei sunt cei ce inspectează 
cadrele didactice din Capitală?! Asta este “România Educată” a doamnei 
ministru Ligia Deca, ajunsă la ME de sub pulpana ineficientului 


Preşedinte Iohannis?! 


INSPECTORATUL ŞCOLAR AL 
MUNICIPIULUI BUCUREŞTI 


i] Î MINISTERUL EDUCAȚIEI | 
_ 4 
Nr. 1669/29.01.2024 


Către: 


Domnul lon Gavrilă Ogoranu 


E-mail: ogoranua gmail.com 


Având în vedere solicitarea dumneavoastră, înregistrată la Inspectoratul Şcolar al 
Municipiului Bucureşti cu nr. 1669/25.01.2024, vă comunicăm faptul că, pentru obținerea 


informaţiilor solicitate. este necesar să vă adresați Instituţiei Prefectului -Municipiului 


Bucureşti, 


Inspector școlar, 


Elena Ştefan 


Ro 


OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


